Valstybės ir savivaldybių įstaigų

darbuotojų pareigybių aprašymo metodikos

priedas

|  |  |
| --- | --- |
|  |  PATVIRTINTA Šiaulių miesto savivaldybės  socialinių paslaugų centro  direktorės 2019 m. kovo 8 d. įsakymu Nr. 30 |

**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

**PAREIGYBĖS APRAŠYMAS**

**I. PAREIGYBĖ**

1. Socialinis darbuotojas (263506) yra specialistas.

 (pareigybės pavadinimas, profesijos kodas)     (nurodoma pareigybės grupė)

2. Pareigybės lygis – A (A2).

 (nurodoma, kuriam lygiui (A (A1 ar A2), B, C, D) priskiriama pareigybė)

 3. Tarnybos pavadinimas – Globos centras.

 4. Pareigybės paskirtis (jei yra) – koordinuoti pagalbą socialiniams globėjams, globėjų giminaičiams, šeimynų dalyviams bei įtėviams ir organizuoti Globos centro darbuotojų komandinį darbą.

 5. Pareigybės pavaldumas (jei yra) – Centro direktoriui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialius reikalavimus:

6.1. Būtinas socialinių mokslų studijų srities ir socialinio darbo arba edukologijos studijų krypties ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

6.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais socialines paslaugas, jų teikimo organizavimą bei išmanyti raštvedybos taisykles.

**III. ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. organizuoja, kontroliuoja ir koordinuoja Globos centro darbuotojų darbą bei užtikrina darbuotojų komandinį darbą ir tarpinstitucinį bendradarbiavimą su vaiko teisių apsaugos, socialinių paslaugų, švietimo, sveikatos priežiūros, teisėsaugos, kultūros ir kitomis institucijomis;

7.2. koordinuoja pagalbos teikimą vaikams, globojamiems (rūpinamiems) socialinių globėjų, globėjų giminaičių, šeimynų, bei socialiniams globėjams, globėjams giminaičiams, šeimynų dalyviams ir teikia jiems psichosocialinę, konsultacinę ar kitą pagalbą. Šios paslaugos gali būti teikiamos ir įtėviams, jiems patiems prašant;

7.3. esant poreikiui, kai reikalinga intensyvi pagalba, kartu su Globos centro socialiniu darbuotoju (globos koordinatoriumi) sudaro individualios pagalbos vaikui planą ir padeda parinkti, suplanuoti bei organizuoti reikalingų paslaugų socialiniam globėjui, globėjui giminaičiui, šeimynos dalyviui ir globojamam (rūpinamam) vaikui teikimą, prižiūri paslaugų teikimo eigą ir nuolat vertina jų poveikį;

7.4. pagal poreikį bendradarbiauja su vaiko (jei tai neprieštarauja jo interesams), globojamo (rūpinamo) socialinio globėjo šeimoje, biologiniais tėvais, paruošia vaiką susitikimams su biologiniais tėvais;

7.5. renka, analizuoja duomenis apie, socialinius globėjus, globėjų giminaičius, šeimynų dalyvius bei įtėvius ir keičiasi informacija su savivaldybės administracija, socialinių paslaugų įstaigomis, vaiko teisių specialistais;

7.6. vykdo gerosios vaiko globos (rūpybos), priežiūros įvaikinimo srityje sklaidą;

7.7. teikia duomenis Centro direktoriui apie suteiktas pagalbos globėjams (rūpintojams) ir įtėviams paslaugas;

7.8. teikia informaciją ir pasiūlymus Centro direktoriui dėl Globos centro funkcijų vykdymo organizavimo ir paslaugos kokybės efektyvinimo;

7.9. dirba komandoje, organizuotai, kūrybiškai ir laiku atlieka darbus pagal pareigas.

**IV. ŠIAS PAREIGAS EINANČIO DARBUOTOJO TEISĖS**

8. Šias pareigas einantis darbuotojas turi teisę:

8.1. kelti kvalifikaciją, dalyvauti seminaruose pagal savo kompetenciją;

8.2. teikti pasiūlymus Centro administracijai dėl socialinių paslaugų kokybės gerinimo, socialinių paslaugų infrastruktūros plėtros ir pan.

**V. ATSAKOMYBĖ**

9. Šias pareigas vykdantis darbuotojas atsako už:

9.1. netinkamą pareigybės aprašyme nurodytų funkcijų vykdymą;

9.2 už konfidencialios informacijos atskleidimą;

9.3. darbo drausmės pažeidimus.

Susipažinau ir sutinku:

(Parašas)

(Vardas ir pavardė)

2019-03-08

(Data)